Werdê Zerfetî werdanê qedîm û kulturkîyan ê Dêrsimî ra yew o. Zerfet pêkerdişê heredîyayeyan de, Roşanê Gaxanî de û sifreya meymanan de tim ca gêno.
Yemoşe Atmacaya 66 serre zerfet sifreyanê înan ra kêm nêbeno û vat: ''Key rayber û pîrê ma bêrê ma zerfet pewjenê, wexto ke ma heredîyayeyan anê yewca zerfet pewjeno û key dûrî ra meymanî bêrê ma zerfet pewjenê. Wexto ke meymanî yenê ma doşeganê pîlan rakenê û îşlîgêk erzenê mîyanê adirî. Dima ma zerfet wenê. Kesê zengînî zî roja pancşemeyî zerfet pewjenê û feqîran rê bare kerdêne.''
Yemoşe ard ziwan ke wezîfeyê înan o ke kulturê zerfetî bipawê û vat: ''Reyna kulturê ma de loqma, tantir, şirê qode, keşkek û girik virazenê. Ma nê kulturan pîlanê xo ra musayî û ma zî do nînan neqlê neslan ê bînan bikerê. Ê çend biwazê ma asîmîle bikerê zî ma do kulturê xo bipawê.''
